Ralf

Ralf er et engelsk mannsnavn med opprinnelse i normanniske Radolf og norrøne RáðulfR. Navnet er mest utbredt i formen Ralph.

Etymologi
Ralf er en engelsk yngre sammentrukket form av Rædwulf, en gammelengelsk form av normanniske Radolf eller norrøne RáðulfR. Navnet er sammensatt av leddene rǣd, «råd», og wulf, «ulv».

Utbredelse
Rædwulf, Radwulf, Radulf eller Redhulf er kjent brukt i England fra 700-tallet til 900-tallet. RáðulfR ble introdusert i England av skandinaviske bosettere, og bruken av navnet ble styrket ytterligere av formen Radolf som ble brukt av de invaderende normannerne. Ralph var et vanlig navn i England fra middelalderen og fram til 1800-tallet. Navnet ble først skrevet Ralf, så fra 1600-tallet Rafe og fra 1700-tallet Ralph, men i analyser transkriberes alle navnene ofte til Ralph, som i referansene til figuren nedenfor.

Ralph har var et populært navn i USA fra 1880-årene til 1940-årene.

Ralf er kjent brukt i Skandinavia fra 1800-tallet. I Sverige var navnet mest brukt i 1940- og 1950-årene, og i Danmark i 1960- og 1970-årene, spesielt i København og på Bornholm.

Ralf har navnedag i flere land.

Navnet er i dag mest utbredt i formen Ralph og er mye brukt blant annet på Filippinene og i USA. Formen Ralf er mest brukt i Tyskland og Estland.

|}

Kjente personer med navnet
Personene i listen er ordnet kronologisk etter fødselsår.
Ralph Waldo Emerson (1803–1882), amerikansk dikter
Ralph Steadman (født 1936), britisk kunstner
Ralph Lauren (født 1939), amerikansk moteskaper
Rafe Esquith (født 1954), amerikansk lærer og fagbokforfatter
Ralph Garman (født 1964), amerikansk skuespiller
Ralf Schmerberg (født 1965), tysk kunstner og filmskaper
Ralf Hildenbeutel (født 1969), tysk komponist
Ralf Little (født 1980), engelsk skuespiller
Rafe Spall (født 1983), engelsk skuespiller
Ralph Myerz, norsk musiker, egentlig Erlend Sellevold
Ralf Lofstad, vietnamesisk-norsk gitarist
Rafe Needleman, amerikansk redaktør

Annen bruk av navnet
Wreck-It Ralph, amerikansk animasjonsfilm fra 2012, med norsk tittel Rive-Rolf.

Referanser

Eksterne lenker

Mannsnavn